Public procurement notice: Contract Notice
Published: 2021-06-30
Buyer: Domea.dk s.m.b.a.
Country: DK
Contract type: Works
Procedure: Restricted procedure
CPV classification: 45000000: Construction work | 45100000: Site preparation work | 45112000 | 45112700 | 45113000
Estimated value: 1800000000 DKK
Submission deadline: 2021-08-19
Award criteria: The most economic tender

Technical requirements: Domea.dk er en af Danmarks største bygge- og boligadministratorer af almene boliger. Domea.dk bistår ca. 100 boligorganisationer, der tilsammen ejer ca. 52 000 almene boliger i hele landet. Domea.dk ønsker i tilknytning til den generelle administration af boligorganisationerne opregnet i bilag I til udbudsbetingelserne at indgå parallelle rammeaftaler om totalentreprise for blandt andet at sikre en optimal håndtering af nybyggeriprojekter i forhold til tid, økonomi og kvalitet.
Rammeaftalerne omfatter byggerier med variation i projekterne og byggemetoden. Der er tale om individuelle projekter opført i totalentreprise – evt. som modulbyggeri.
Domea.dk igangsætter med offentliggørelsen af udbudsmaterialet processen med at finde nye samarbejdspartnere til at udføre en række totalentrepriseprojekter (nybyggeri) for de boligorganisationer, der er opregnet i bilag I, og som Domea.dk er forretningsfører for.
Domea.dk er hvert år forretningsfører for lang række boligorganisationers opførelse af nybyggeri i form af almene boliger i hele landet. Byggerierne varierer i antal boligenheder, areal og udformning. En stor del af boligerne er ungdomsboliger og familieboliger.
Domea.dk ønsker at indgå rammeaftale med 6 entreprenører. De 6 rammeaftaler er ikke eksklusive, forstået på den måde, at Domea.dk har mulighed for – uden anvendelse af nærværende parallelle rammeaftaler – at indgå aftaler om totalentreprise på baggrund af traditionelle udbud eller direkte tildeling (hvis udbudsreglerne tillader dette) af konkrete projekter.
Det er forventningen, at der i løbet af rammeaftalernes løbetid vil blive igangsat projekter til en samlet værdi af ca. 1,3 mia. DKK (potentielt op til 1,8 mia. DKK), men beløbet er forbundet med en vis usikkerhed. Der garanteres ikke en bestemt omsætning på rammeaftalerne, da Domea.dk ikke er bundet til at anvende rammeaftalerne.
Rammeaftalerne omfatter byggerier med variation i projekterne og byggemetoden er afhængig af det konkrete projekt. Der er tale om individuelle projekter opført i totalentreprise – evt. som modulbyggeri.
Ydelserne under de parallelle rammeaftaler omfatter opførelse af almene boliger i totalentreprise, herunder forventeligt flest ungdomsboliger og familieboliger. Projekterne under rammeaftalen vil variere i antal boligenheder, størrelse, udformning og placering. Som oftest vil en totalentreprisekontrakt omhandle mellem 30 og 100 boligenheder, men kontrakter omhandlende et antal boliger uden for dette interval kan forekomme. Resultatet i form af almene boliger med en disponering og en robust kvalitet, der er kendetegnende for de almene boliger, vil gå igen for projekterne under rammeaftalen.
Samtidig med udbuddet af rammeaftalen udbyddes den første totalentreprisekontrakt under rammeaftalerne, i udbudsmaterialet også refereret til som "case-projektet". Den første totalentreprisekontrakt under rammeaftalerne omfatter etableringen af 11 700 m2 almene boliger i Carlsberg Byen i København.
Anmodning om prækvalifikation skal ske ved afgivelse af ESPD. Referencer, jf. pkt. III.1.3), må dog gerne være bilagt ESPD som særskilt dokumentation/referenceark.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante referencer, jf. punkt III.1.3), i forhold til de arbejder, som rammeaftalen omfatter, jf. beskrivelsen i punkt II.1.4) og II.2.4).
Relevansvurderingen foretages på baggrund af, i hvor høj grad referencerne samlet set dokumenterer erfaring med levering af sammenlignelige ydelser, jf. punkt I.1.4) og II.2.4). Ved vurderingen af relevansen af referencerne vil der blive lagt særlig positiv vægt på følgende:
a) Erfaring med projektering og opførelse af boligbyggeri med en entreprisesum mellem 25 mio. DKK inkl. moms og 150 mio. DKK inkl. moms. Hvis ansøgers referencer angår blandet bebyggelse, foretages vurderingen for den del af bebyggelsen, der er boliger.
b) Erfaring med projektering og opførelse af så mange forskellige boligformer som muligt, herunder ungdomsboliger, familieboliger, ældreboliger og blandede ejerformer, samt førnævnte boligformer i samlede bebyggelser.
c) Erfaring med projektering og opførelse af både høj (5 etageplan eller mere) og lav (2 etageplan eller mindre) boligbebyggelse.


Award value: 1800000000